(गीत)
जमुना तट पर धूम मचल अछि, कुञ्ज - भवन मे हलचल ।
 रंग - अबीर सँ लाल भेल आइ, जमुना केर श्यामल - जल ।
 मारय भरि - भरि कऽ पिचकारी ।
 आयल होलीक दिन मतवारी । ।
 आयल होलीक दिन मतवारी ।
 चहु दिशि अनंग सञ्चारी । ।
 हर तरफ बहय मलयानिल,
लए शीतल सुगन्धि चन्दन ।
 सौंसे भूतल हरियर - सुन्नर,
हर उपवन जनु नन्दन ।
 मारय प्रकृति जेना किलकारी ।
 आयल होलीक दिन मतवारी । ।
 जमुना तट पर धूम मचल अछि,
कुञ्ज - भवन मे हलचल ।
 रंग - अबीर सँ लाल भेल आइ,
जमुना केर श्यामल - जल ।
 मारय भरि - भरि कऽ पिचकारी ।
 आयल होलीक दिन मतवारी । ।
 एक दिशि अछि सभ ग्वाल - बाल,
दोसर दिशि सभ ब्रजनारी ।
 बीच मे हर्षित - मुदित राधिका,
संग मे कृष्ण - मुरारी ।
 भीजय ब्रजबाला केर साड़ी ।
 आयल होलीक दिन मतवारी । । 